FC Inter esitteli Shefki ja Njazi Kuqin tiedotustilaisuudessa.

Aiemmin tänään PK-35 Vantaan kanssa sopimuksensa purkaneet Shefki ja Njazi Kuqi esiteltiin tänään virallisesti FC Interin miehinä. Veljeksistä vanhempi, Shefki, on Interin uusi päävalmentaja ja pikkuveli Njazi vahvistaa turkulaisseuran hyökkäystä. Kaksikon sopimus kattaa kuluvan kauden lopun.

Shefki Kuqi valmentaa nyt kolmatta kauttaa urallaan. Hän aloitti kaudella 2014 FC Hongan peräsimessä ja jatkoi viime kaudella Ykkösessä PK-35 Vantaan peräsimessä. Kausi päättyi karsintojen jälkeen nousuun ja Kuqi luotsasi vantaalaisseuraa alkukauden liigassa. Hän jätti paikkansa toissa sunnuntaina pelatun 2–4-tappioon päättyneen HJK-pelin jälkeen.

” Uudet tuulet puhaltaa @FCINTERofficial pic.twitter.com/lvuNhapVyb— Jani Meriläinen (@J_Merilainen) 3. elokuuta 2016

Jos et näe yllä olevaa twiittiä, voit katsoa sen tästä.

Njazi Kuqi pelasi alkukaudella PK-35 Vantaan riveissä 12 ottelua, joissa syntyi kahdeksan maalia. Kuqi herätti kauden alussa ison kohun, kun hän törttöili HIFK:ta vastaan ja sai seitsemän ottelun pelikiellon.

Interin valmennusryhmässä jatkavat edelleen Jami Wallenius ja John Allen. Lisäksi PK-35 Vantaan fysiikkavalmentaja Levi Earl liittyy Interin vahvuuteen.